Körfuknattleikslið Snæfells hélt til Grindavíkur í kvöld til þess að spila fyrsta leik liðanna í undanúrslitum Íslandsmótsins . Þar sigruðu þeir , 94 - 97 . Það er sem kunnugt er það lið sem fyrr vinnur þrjá leiki sem kemst í úrslit . Leikurinn var spennandi frá upphafi til enda og lokaspretturinn var ótrúlegur . Þegar aðeins ein mínúta var eftir af leiknum var staðan jöfn , 92 - 92 . Grindvíkingar fengu þá tvö vítaskot og skoruðu úr þeim báðum en Justin Shouse svaraði fyrir sig með því að skora sína fyrstu þriggja stiga körfu í leiknum . Strax í kjölfarið var dæmt víti á Grindvíkinga og Magni Hafsteinsson skoraði úr þeim báðum . Staðan var því 94 - 97 þegar aðeins þrjár sekúndur voru eftir og urðu það lokatölur leiksins . Glæsilegur sigur hjá Snæfellingum . Justin Shouse var stigahæsti leikmaður liðsins með 17 stig . Slobodan Subasic gerði 16 og Sigurður Þorvaldsson 15 .